Ketija Melua

Ketija Melua (, ; dzimusi  Kutaisi, Gruzijas PSR, PSRS) ir gruzīnu-britu dziedātāja, dziesmu autore un mūziķe. Viņa pārvācās uz dzīvi Ziemeļīrijā 8 gadu vecumā, taču jau 14 gadu vecumā pārvācās uz Angliju. Mūziķes karjeru uzsāka 2003. gadā, 2006. gadā K. Melua bija Apvienotās Karalistes vislabāk savus ierakstus pārdodamākā sieviešu māksliniece, kā arī Eiropas vislabāk savus ierakstus pārdodamākā sieviešu māksliniece no Eiropas.

2003. gada novembrī viņa izdeva debijas studijas albumu Call off the Search, ar ko iekļuva Apvienotās Karalistes topa pirmajā desmitniekā un kas tika pārdots 1,8 miljonos kopiju pirmajos piecos mēnešos.Katie Melua — Call off the Search / Review by Johnny Loftus, allmusic.com  Nepilnus divus gadus vēlāk izdotais otrais studijas albums Piece by Piece tika sertificēts ar četrkāršo platīnu.Katie Melua — Piece by Piece / Review by James Christopher Monger, allmusic.com  K. Melua savu trešo studijas albumu Pictures izdeva 2007. gada oktobrī. 2010. gadā tika izdots jau ceturtais studijas albums ar nosaukumu The House.

Saskaņā ar Sunday Times Rich List 2008 datiem, K. Melua ir nopelnījusi 18 miljonus sterliņu mārciņas, kas viņu padara par 17. bagātāko britu mūziķi, kas nav sasnieguši 30 gadu vecumu. Taču 2009. gadā tika ziņots, ka gandrīz pusi no nopelnītā viņa ir zaudējusi globālās ekonomikas lejupslīdes rezultātā.

 Atsauces 

 Ārējās saites 

 Oficiālā mājaslapa 

Kategorija:1984. gadā dzimušie
Kategorija:Gruzijā dzimušie
Kategorija:Britu dziedātāji
Kategorija:Britu mūziķi
Kategorija:Apvienotās Karalistes vijolnieces
Kategorija:Gruzijas vijolnieces